שאלה: טוב ורע וניסיונות : יש ל שאלה: למה העולם שלנו כ"כ מבלבל? למה טוב ורע נמצאים קרובים כ"כ, ועצבות ושמחה קרובים כ"כ ולמה יש כ"כ הרבה ניסיונות?
תשובה: יקירה! בואנה, הפצצת בשאלה חשובה וטובה מאוד! אז כמו יהודיה טובה אני אענה לך בשאלה   מי אמר מה זה רע ומה זה טוב? מי קבע את זה? עוד יותר מבלבל, הא? אז כהקדמה אני מבקשת ממך לקרוא את התשובה שכתובה כאן, לשאלה   איך יודעים מה טוב ומה רע בעולם? קראת? חזרת לכאן? יופי! נתקדם הלאה! הטוב והרע נמצאים באמות מידה של מלך מלכי המלכים, הקב"ה. והנה סיפור קצר שימחיש את הדבר הניצול היחיד מאוניה שנטרפה בים, נסחף עם הזרם והושלך על חופו של אי קטן, לא מיושב. הוא התפלל בלהט לאלוקים שיציל אותו, וכל יום נהג לסרוק את האופק מקצה ועד קצה אך שום דבר לא נקלט בטווח ראייתו. תשוש, רעב ופצוע, הוא הצליח לבנות לעצמו צריף קטן מעצים שנסחפו אל החוף. לפחות יהיה לו מחסה מחיות טורפות. הוא הכניס לצריף את מעט חפציו שהיטלטלו אתו בים  זה היה כל רכושו בעולם. באחד הימים, כאשר יצא מצריפו והלך אל היער לחפש מזון, פרצה דלקה וכילתה את הצריף ואת חפציו. להבות האש גדלו והתפשטו ואיימו לשרוף את כל היער. עשן שחור היתמר אל על, והכל היה אבוד - הצריף, החפצים. הוא גנח בצער וכאב, ופנה בכעס לאלוקים: "איך, איך יכולת לעשות לי את זה!! איך אתה מביא עלי אסון אחר אסון!" למחרת, בבוקר מוקדם, הוא קם משנתו במערה סמוכה לשמע רעש מנועים של ספינה מתקרבת היא באה כדי להציל אותו. "איך ידעתם שאני כאן?" שאל את מושיעיו. "ראינו את סימני האש והעשן ששיגרת אלינו." ענו לו. לפעמים מה שנראה רע בעינינו   הוא הדבר הכי טוב בעולם. פשוט צריך לבחון כל דבר באמות המידה המתאימות. חלק גדול מהדברים שנראים לנו כרעים, הם בעצם לטובתנו אז איך נקרא לניסיונות האלו? אותם ניסיונות שגורמים לנו לעצבות, להרגשה שלא נעימה לנו   אם לא רע? כי זה לא בדיוק מרגיש הכי טוב שבעולם. נא להכיר, מילה חדשה   אתגר. לא, זו לא סתם מכבסת מילים אלא האמת לאמיתה. יש לנו בחיים אתגרים. וכדי שנעלה עוד שלב ועוד דרגה בסולם, הקב"ה מעמיד אותנו באתגרים. תשאלי כל לוחם בסיירת מטכ"ל או אפילו "סתם" לוחם בצבא, אם לא היו לו כל מיני קשיים. הוא אכל חול לארוחת בוקר, בוץ לארוחת צהרים, וחצץ לארוחת ערב. היה לו קשה. היה לו קשה מאוד אפילו. אבל עמדה לנגד עיניו מטרה אחת, להתקבל לסיירת. הוא ידע שכל האתגרים המפרכים שהוא עובר, זה רק כדי לחשל אותו, לגרום לו להיות חייל טוב יותר, לוחם טוב יותר. לתת לו כלים להתמודד ולנצח. ומה אם לא היו מקשים איתו כל כך? מה אם היו מוותרים לו פה ושם? את חושבת שהוא היה יכול להיות הלוחם הכי טוב? הניסיונות הגיעו לא במטרה לעשות לנו חיים קשים. הם הגיעו במטרה להפוך אותנו לאנשים טובים יותר, לעובדי ה  טובים יותר. את הלוחמת בסיירת של הקב"ה, הלוחמת הכי טובה שיש, ולשם כך את צריכים לעבור את האימונים הכי מפרכים בשבילך בשביל האימונים האלו צריך הרבה אמונה. אמונה בקב"ה שזה הדבר שמגיע במדויק בשבילך. שמוכן לכוחות שלך ולמי שאת מאת מלך מלכי המלכים. תראי יקירתי, יש כל מיני סיבות למה יש ניסיונות בעולם, למה מגיע לי ניסיון זה ולא אחר. אביא לך את הסיבה שאני אישית הכי התחברתי אליה, ובהמשך יש כל מיני קישורים שאולי יעזרו לך לברר את הסיבה האישית שלך. אומרים שלכל אדם יש 10 ניסיונות שבהם הוא מתנסה, בדיוק כמו 10 הניסיונות של אברהם אבינו. אותם 10 תחומים שבהם נתנסה אברהם, הם אותם התחומים שבהם אדם מתנסה במהלך חייו. אבל האמת שאנחנו יכולים לספור הרבה יותר מ-10 ניסיונות! הלימודים, העבודה, ההורים, האחים, החברים, ועוד המון ניסיונות. אז מה פתאום שיש רק 10? הקאצ  נמצא בדיוק בנו. אם אנחנו לא נעמוד בניסיון הוא ימחזר את עצמו שוב ושוב, בכל מיני צורות. עד מתי? עד שנהיה חכמים כבעלי הניסיון. כאשר יש ניסיון שמגיע אליך שוב ושוב, בכל מיני צורות, את יכולה להבין שהמשמים רומזים לך מה לתקן. זה אומר שאת צריכה להתפלל לה  שיראה לך מה לתקן ובמה את צריכה להשתפר. עד שבע"ה תהיי חכמה כבעלת הניסיון. וחשוב להדגיש, שבתוך האתגרים האלו האדם לא צריך להישאר לבדו. הרבה פעמים אנחנו יכולים להרגיש קושי מאוד גדול, או אפילו בדידות מסוימת. ואז כדאי לשתף מישהו עם ניסיון, או כמו שאפשר לקרוא לזה מעכשיו - בעלי ניסיון אחרים. בכל אופן, זו הסיבה שהכי התחברתי אליה. את מוזמנת למצוא את שלך בעזרת עוד כמה תשובות בנושא   ואת מוזמנת לחפש ולקרוא עוד! נשמה, שתהיה לך שנה טובה ומתוקה! שנה שבה תדעי לברור את הטוב מהרע, להסתכל בעין טובה על חייך למצוא את הכוחות שבתוכך להתגבר על כל האתגרים ולעלות מכל ניסיון עוד ועוד אם תרצי עוד לשאול או לשתף   אני כאן, במייל! בת-חן Batchenoh gmail.com